கேள்வி: கை டி அல்விஸ் பற்றி நீங்கள் என்ன அறிந்துள்ளீர்கள்?
பதில்: ரொனால்ட் கை டி அல்விஸ் (''Ronald Guy de Alwis'', பிப்ரவரி 15, 1959 - சனவரி 12, 2013[http://www.dailymirror.lk/news/24955-cricketer-guy-de-alwis-no-more.html Cricketer Guy de Alwis no more], டெய்லி மிரர், சனவரி 13, 2013), இலங்கை அணியின் முன்னாள் குச்சக்காப்பாளர். வலது கை துடுப்பாட்டக்காரர், இவர் 11 தேர்வுத் துடுப்பாட்டம் போட்டிகளிலும் 31 ஒருநாள் பன்னாட்டுத் துடுப்பாட்டம் போட்டிகளிலும் கலந்து கொண்டுள்ளார். இலங்கைக்கு சர்வதேச தேர்வு அந்தஸ்து கிடைத்ததையடுத்து 1983 - 1988 ஆண்டுகளுக்கு இடைப்பட்ட காலத்தில் இலங்கைத் தேசிய அணியில் இவரின் பங்களிப்பு இடம் பெற்றது. கை டி அல்விஸ் இங்கிலாந்தில் இடம்பெற்ற 1983 துடுப்பாட்ட உலகக்கிண்ணம் போட்டிகளில் குச்சக்காப்பாளராகப் பங்கு பற்றினார். 1987 ஆம் ஆண்டில் ஹோபார்ட் நகரில் இலங்கை விளையாடிய முதலாவது தேர்வுப் போட்டியில் பங்கு பற்றினார். இவர் இறப்பதற்கு சில ஆண்டுகளுக்கு முன்னர் பெண்களுக்கான இலங்கை துடுப்பாட்ட அணிப் பயிற்சியாளராகப் பணியாற்றினார். 1976 முதல் 1979 வரை கொழும்பு புனித தோமையர் கல்லூரி அணிக்காகவும், பின்னர் கொழும்பு சிங்களவர் விளையாட்டுக் கழக அரங்கம் போட்டிகளில் பங்கேற்றார். கை டி அல்விஸ் 2012 நவம்பரில் புற்றுநோய் பாதிக்கப்பட்டு சிகிச்சை பெற்று வந்தார். சிகிச்சை பலனளிக்காமல் 2013, சனவரி 12 சனிக்கிழமை இரவு இறந்தார்[http://www.sbs.com.au/news/article/1726574/Former-Sri-Lanka-keeper-Guy-de-Alwis-passes-away Former Sri Lanka keeper Guy de Alwis passes away] , எஸ்பிஎஸ், சனவரி 13, 2013.